
per canviar Barcelona... 
22 per canviar el món. 

1. INTRODUCCIÓ 

2 

Fa uns quants anys ... 

4 

El nostre barri va néixer amb la immigració i les lluites populars, gent abnegada i molt esforç 
6 solidari entre el veïnat. Aquelles persones, aquelles lluites, van millorar les condicions de vida i 

de treball, els serveis públics i els equipaments que ara tenim. El teixit associatiu bullia i la vida 
8 social vivia els carrers com seus. La immigració va rejovenir i revifar el moviment obrer i la 

lluita antifranquista. Fa uns quants anys ... 

10 

El nostre barri ha canviat molt ... 

12 

Als darrers anys tot aquell moviment ha quedat molt debilitat. L'esquerra que dirigia aquelles 
14 lluites va abraçar les institucions durant la Transició franquista. Les institucions, les 

administracions de l'Estat mai van ser lloc per les classes populars. Amb aquest pas aquella 
16 vella esquerra que va separar-se de les lluites i dels interessos de la majoria viu per i de les 

institucions. I després de la caiguda del mur de Berlín ha abraçat sense piular el pensament 
18 únic de la globalització. 

La filosofia del lliure mercat i de l'individualisme, síntesi de la globalització neoliberal que ha 
20 adoptat avui el capitalisme, ha guanyat els nostres carrers i ciutats. I la participació ciutadana 

pràcticament ha desaparegut, reduïda a un vis-a-vis amb les institucions. 
22 Tot i així als nostres barris persisteix un gran nombre de voluntats e iniciatives individuals i 

col·lectives que són "llavor" per la construcció d'una proposta participativa i d'una esquerra 
24 anticapitalista. 

26 Una nova iniciativa política. 

28 Avui encara hi ha gent que creu en aquelles velles idees que van moure Nou Barris. No hem 

abandonat els barris ni les lluites a les AVV i creiem en la Cultura creativa del carrer 
30 incorporant a tot això l'energia de la gent jove. També lluitem sindicalment a la feina per 

millors condicions per a la nostra gent. Nosaltres tenim avui una responsabilitat davant 
32 l'envestida neoliberal basat en la precarietat de la vida, el col·lapse ecològic, la destrucció del 

territori, una democràcia segrestada pel mercat ... No podem "fugir d'estudi". 
34 La Trobada Alternativa i Social de Nou Barris va néixer rebel·lant- nos contra tanta injustícia 

política, social i econòmica que patim les classes populars. 
36 Des de les mobilitzacions de la guerra de Iraq està naixent una nova Barcelona dels barris que 

es rebel·len contra el model de ciutat imposat pels grans poders econòmics i l'esquerra "pija" 
38 que els acompanya. Volem formar part d'aquesta "altra Barcelona possible" que pren els vells 

valors fornint-los de les noves aportacions del alter-mundisme per destruir el capitalisme i 
40 construir una nova societat. 

Però aquesta altra Barcelona no pot avançar sense la construcció democràtica del poble català: 
42 des de la participació podem aixecar una nova majoria social per construir un nou model de 

barri, ciutat i món nascut de les cendres de la propietat privada, el patriarcat i l'imperialisme. 

44 

En aquest sentit la nostra voluntat és: 

46 

•Organitzar i donar vei a les classes populars que són els sectors socials més castigats 
48 per les polítiques neoliberals (jove, gent gran, etc.) 

•Aquesta organització de la gent és la que crea dinàmiques per expressar les necessitats 
50 i les dels nostres barris. En aquest sentit, recollim reivindicacions que s'han expressat 

en la majoria de lluites dels últims temps. Però creiem que els programes no són res 
52 sense que la nostra gent els entengui i els faci seus. Creiem per tant en moviments 

socials prepositius perquè són generadors de participació. 

•Per això necessitem una nova esquerra de combat, que sigui un instrument per enfortir 
2 la xarxa popular i democràtica a Nou Barris. No volem ser súbdits del mercat ni del rei, 

volem ser ciutadans. En resum, del vot cada quatre anys a poder tenir veu i decidir el 
4 futur de la nostra vida, dels nostres barris, ciutat i país cada dia. 

•Ens és lògic pensar llavors que Nou Barris necessita un espai polític de Trobada de 
6 totes aquelles persones que creuen en la construcció d'aquesta Barcelona dels barris, de 

la solidaritat, la democràcia i de la gent senzilla i treballadora. 

8 

Aquestes són els nostres objectius. I és per això que ens constituïm en assemblea oberta, 
10 democràtica, participativa... i és ací que volem impulsar un nou moviment políticsocial i 

cultural... per bastir una alternativa d'esquerres a 9 Barris, identificant- nos amb el resta de 
12 realitats semblants a la nostra d'altres barris de Barcelona i de l'àrea metropolitana (Sants, 

Gràcia, CUP's, Alternatives d'Esquerra del Vallès). Som conscients de la necessària síntesi 
14 d'experiències fugin del localisme. 



-4- 



Trobada Alternativa de Nou Barris 
Ponència política definitiva esmenada 

2. NOU BARRI S I EL MODEL DE Cl UTAT 

2 

Nou Barris lloc d'acollida, ara i en el passat 

4 

Al 2.004 els nascuts a Catalunya representaven un 54,5 % de la població censada al nostre 
6 districte (165.368) 

els nascuts a la resta de l'Estat espanyol un 34,7 %, sent Andalusia el origen més nombrós 
8 concretament 21.886 ciutadans, el 13,2% de la població total el districte. 

Ara bé el segment de la població que més creix es la nascuda a l'estranger, el nouvinguts 
10 representaven un 10,8% de la població, concretament 17.913. Tan sols del 2.003 al 2.004 el 

creixement va ser de 1,8 %. 
12 La població estrangera prové majoritàriament de Llatinoamericà en un 6,6%. Concretament 

10.969 habitants censats. El nou veïnat és majoritàriament equatorià ( 5.513), peruà, 
14 dominicà... 

Aquestes dades són per conèixer les tendències perquè des del 2.004 fins al 2.008 els cens de 
16 persones nascudes fora de l'Estat espanyol haurà crescut de forma important 

18 

Un districte de treballadores i treballadors. 

20 

22 La taxa d'activitat al nostre districte es situa al 46,9% de la població 76.038 
treballadors. (dades del 2. 001). Però cal sumar als que s'han guanyat un descans ...els 

24 pensionistes 19,5% (31.632) i també les dones que en el passat van treballar a l'economia 
submergida i fent les tasques de la llar 18.040 ciutadanes(ll,l%). 

26 

Per fer-nos una idea la activitat de la població a 9 barris al 2.001 era: 

28 

població 162.010.(2.001) 

30 assalariats fixos 42.995 (26,54%) 

jubilats o pensionistes 31.632 (19,53%) 

32 estudiants-escolars 24.107 (14,88%) 

feines de la llar 18.040 (11,13%) 

34 assalariats eventuals 15.140 (9,35%) 

aturats 9.500 (5,87%) 

36 incapacitat permanent 4.402 (2,72%) 

empresaris sense personal 5.514 (3,4%) 

38 (autònoms?) 

empresaris amb personal 2.470 (1,52%) 

40 cooperativistes 236 (0,15%) 

ajudes familiars 150 (0,09%) 

42 altres situacions 7.791 (4,81%) 

44 

Uns barris amb tradició d'esquerres i participació. 

46 

48 Fruït de la necessitat i confluència de treballadors i treballadores als barris a la dècada dels 
seixanta i setanta i en plena lluita antifranquista es van anar configurant un fort teixit 

50 associatiu al districte amb capacitat de reivindicar tot el necessari per construir els barris: les 
escoles publiques... els ambulatoris , els centres culturals. ..pavimentació dels carrers i els 

52 semàfors... 

54 Avui encara que amb poca capacitat de mobilització tenim una bona xarxa de participació on 
podem citar: la Coordinadora d'Entitats i la Cultural, associacions de veïns, l'Ateneu, els centres 
56 cívics, les casals de joves, "la Cultura va de festa", Xarxa d'intercanvis, Plans Comunitaris, etc. 

2 Estem convençuts que amb voluntat política, organització i propostes podem donar un tomb 
per canviar el barri a favor d'un nou model que lligui amb els nous vents de llibertat, drets, 
4 sobirania, solidaritat que ens arriben de tot el món. 

6 

Barcelona: la seva ciutat... 

8 

Avui després d'anys de desfeta de l'esquerra combativa molts creuen que les lluites 
10 estan perdudes abans de començar. La resignació mou la majoria del teixit social 

davant del poder aclaparador de les grans empreses, els bancs, La Caixa, les grans 
12 famílies catalanes burgeses... Han imposat un model de ciutat adequada als seus 

negocis: l'especulació, la privatització de la sanitat, l'educació o els transports o 
14 senzillament parasitant els serveis bàsics de la població amb l'imaginable col·laboració 

d'un Ajuntament plegat en aquests interessos. 

16 

La majoria no hem guanyat qualitat de vida... 

18 

•La marca Barcelona està darrera de grans transformacions urbanístiques des del 92, a 
20 la que Nou Barris no és aliena: Renfe-Meridiana, carrers nous de trinca i habitatge buit a 

dojo. Uns han guanyat diners a cabassos Però. ..Nou Barris ha perdut 20.000 habitants 
22 des del 90 tot i comptant amb l'arribada dels nouvinguts, moltes famílies han deixat el 

barri per anar fora de la ciutat,a causa del preu de l'habitatge. 

24 

•El preu de lloguer va passar de 5,6 eur/m2 al 2.000 a 8,7 eur/m2 al 2.004. Un 
26 increment del 55%. I aquestes xifres no responen a la realitat dels darrers anys que ha 

estat pitjor. Avui al nostre districte es un miracle trobar un pis de lloguer per menys de 
28 650 eur mensuals. El preu de venda dels habitatges van passar de 1.701 eur/m2 al 

2.000 a 3.350 eur/m2 al 2. 004. Els preus de l'habitatge es van incrementar tant sols en 
30 4 anys un 97%. 

32 «Aquests anys està costant cada cop més trobar feina i el futur ha empitjorat per 

tothom però especialment per les noves generacions. La precarietat s'ha instal·lat a la 

34 vida i al treball... Treballem més per guanyar menys, tenim menys temps per dedicar a 

la família i les relacions socials. Fins i tot, l'estructura de la ciutat i el cotxe ens aïlla i 

36 individualitza. 



38 «Abans ningú ens va regalar res al nostre Districte. Gràcies a les lluites tenim habitatge i 

escoles públiques, centres sanitaris, centres cívics, biblioteques, casals, però tot i així la 
40 xarxa de serveis socials és dèbil i no respon a les noves necessitats ni en quantitat ni en 

qualitat. Hi ha necessitat d'escoles bressol, hi ha saturació dels CAP i els serveis 
42 d'urgència hospitalària. Les persones dependents encara depenen de la voluntat de les 

famílies, com s'està aplicant la llei de la dependència? No hi ha gratuïtat de llibres, les 
44 famílies en prou feina arriben a fi de mes i els serveis socials són a la cua dels 

pressupostos. 

46 

• Ara Barcelona és una ciutat de turistes, immobiliàries, fires i medicina privada. El veïnat 
48 es expulsat dels barris i substituït per hotels i apartaments turístics. El lobby hoteler 

s'enriqueix a costa dels impostos de tots: els hi paguem l'entreteniment als turistes i la 
50 brutícia que generen. La indústria perd pes davant dels serveis i un mercat laboral sense 

drets. En aquesta abundància supèrflua hi ha un índex de pobresa que arriba a un de 



-6- 



Trobada Alternativa de Nou Barris 
Ponència política definitiva esmenada 

cada quatre barcelonins, fins i tot, a la gent que treballa. Aquesta pobresa afecta més a 
les dones i arriba a part de la gent gran amb pensions que no arriben als 500 euros. 

Les alertes mediambientals ressonen imparables davant la voracitat del creixement 
econòmic capitalista. Res queda fora de perill. La Serra de Marina està amenaçada pel 
totxo i el ciment: túnel d'Horta, Can Masdéu, Tibidabo, Pla CAUFEC... La guerra de 
l'aigua entre els lobbys de negocis barcelonins i els pagesos indica que el model de 
ciutat devoradora de recursos arriba a la fi. L'aigua a Barcelona està privatitzada, és de 
les més cares del món però AGBAR- La Caixa reparteix beneficis astronòmics entre els 
seus accionistes. I el repartiment de beneficis creix inversament proporcional a les 
inversions en les xarxes bàsiques de l'aigua (AGBAR) i l'electricitat (FECSA-ENDESA). La 
qualitat de l'aire de Barcelona és de les pitjors entre les grans ciutats del món, 
directament relacionada al transport privat afavorit pel lobby automobilístic i 
indirectament relacionat amb l'enorme manca d'inversions en transport públic: Rodalies 
i Metro. La xarxa de metro, rodalies i autobusos és insuficient,sovint poc efectiva i té 
uns preus abusius." 

L'Estat i les empreses s'han estalviat durant anys el treball familiar, mai ha estat pagat. 
La dóna treballadora mai ha estat protegida. Catalunya ha patit una de les taxes més 
baixes de natalitat del món. Governs i empresaris han guanyat molts diners amb 
aquesta desprotecció. Ara ja dins Europa, el seu model de "creixement" ha necessitat 
mà d'obra abundant, barata i sense protecció. Des del 92 ells són responsables de no 
fer res per rebre la immigració que arribava per efecte del treball abundant a la 
construcció i als serveis turístics. Els nouvinguts han estat amuntegats a la perifèria més 
barata. Els serveis públics han patit una doble pressió: sobre la Sanitat per envelliment 
de la població i la immigració sobre els transports públics i l'ensenyament. Tot i perdent 
població els CAP's del barri estan col·lapsats, manquen places escolars i les escoles 
bressol públiques no cobreixen una Vi part de la demanda. Les vagues dels treballadors 
de l'ensenyament, la sanitat i TMB demostren que els serveis públics estan al límit. 

Els Ajuntaments tenen un finançament històricament dependent del poder centralista de 
Madrid des dels temps d'Alfons XIII. El finançament del miracle Barcelona ha estat basat 
en els impostos sobre aquest mateix model de creixement que ara s'esgota. El Pacte del 
Tinell del Tripartit volia la sobirania fiscal del país. L'Estat espanyol va capgirar les 
propostes inicials amb l'ajut primer de CiU i després amb la submissió del Tripartit a un 
Estatut retallat fins a la medul·la. Amb aquest marc pressupostari constrenyit entre els 
interessos polítics de Madrid i els privats de les empreses de l'IBEX no són possibles les 
inversions necessàries per millorar la qualitat dels serveis públics. Els equipaments dels 
barris contemplats als PAM i PERIS s'allarguen en el temps, irriten i molesten al veïnat. 

Ara les dones treballen i molta gent depenent i la gent gran resten abandonats a casa 
amb pensions que no cobreixen els mínims vitals. La majoria de residències són 
privades i els serveis socials de l'Ajuntament, "la ventafocs" dels pressupostos 
municipals, no poden donar cobertura a tota la gent necessitada sense recursos. Les 
primeres partides de la Llei de Dependència es gasten en propaganda i burocràcia fins 
que al 2015 s'acabi de posar en marxa, ja en un ambient mundial de recessió 
econòmica 

La informació, la cultura i l'oci no se'n salven de la uniformització de la cultura 
dominant. Són un altre negoci que no es pot deixar en mans del populatxo. Mentre 
l'Ajuntament gasta enormes quantitats en festes, les populars dels barris agonitzen per 
falta de pressupost. També la manca de teixit associatiu ajuda a la pobresa creixent en 
el terreny cultural. Han desaparegut les televisions, les ràdios i els diaris locals. La 
campanya COM ÉS POSSIBLE denunciava la manca d'espais perquè el teixit associatiu 
tingués un mitja on expressar les seves queixes i reivindicacions. Ciutat Nord és ja un 

record llunya del diari del barri. Les polítiques de seguretat criminalitzen la dissidència i 
2 la pobresa com demostra l'aprovació de l'Ordenança cívica de l'Ajuntament supeditat a 

les necessitats del lobby hoteler i del totxo. 

4 

En definitiva, aquesta Barcelona, aquest Nou Barris que han construït no ha significat un 
6 increment en la qualitat de vida per la majoria de la població. No ha significat ni més qualitat 

econòmica ni més benestar social, vivim amb més precarietat amb més aïllament social... 
8 Les classes més pudents han guanyat més que mai en el seu creixement econòmic general, a 

la vegada que els nivells de vida i econòmics del gruix de la població s'han reduït. Han decidit 
10 reduir tot el contracte social que els/les treballadors/es havien aconseguit després d'un segle 

de lluites. Hi ha hagut una veritable lluita de classes dels més rics contra els pobres. Una 
12 distribució injusta i antidemocràtica. 

Aquesta és la denúncia, el punt on recau el dèficit democràtic, doncs no hi ha prou amb el vot 
14 cada 4 anys... 

3. LES Dl NÀMI QUES QUE VOLEM I MPULSAR 

2 

La nostra Barcelona. 
4 El nostre barri ... 

6 Amb la denúncia no hi ha prou. Volem els drets i necessitats de les persones al centre 
de les solucions polítiques... 

8 

10 UNA REVOLUCIÓ DE LA PARTICIPACIÓ. LA POLÍTICA AL CARRER 
L'EXTENSIÓ DE LA LLENGUA I CULTURA CATALANA. 

12 

•Impuls i enfortiment a la participació ciutadana des de tots el àmbits, mitjançant les 
14 seves entitats, associacions. Els Consells de barri i consells sectorials amb capacitat de 

debat, diagnòstic i decisió vinculant amb l'Administració. 
16 «Constitució i enfortiment dels plans comunitaris als barris amb capacitat i eines per 

desenvolupar diagnòstic sobre necessitats i estratègies comunitàries de superació. Això 
18 significa que l'aprovació dels PERIS i els PAM (Programa Actuació Municipal) passen per 

les mans dels ens de participació ciutadana. 
20 «Pressupostos participatius: creiem fermament amb la necessitat que els pressupostos 

municipals passin a ser una eina de debat i participació ciutadana, sobre la base de la 
22 creixent decisió en la seva aplicació i en el percentatge que es decideix entre les 

assemblees veïnals i les Entitats que els representen. Els partits municipals reduiran la 
24 seva capacitat decisòria en detriment de les persones i de la participació on estan 

convidats els seus militants com la ciutadania. 
26 «La major part de les necessitats de la vida privada i pública succeeixen al barri i a la 

ciutat. Exigim la sobirania impositiva i recaptatòria pels municipis en detriment del 
28 centralisme espanyol. Reforma fiscal. 

•Dret al sufragi universal.... amb 3 anys de residència al país i des de la majoria de 
30 l'edat penal. 

•Les opinions, iniciatives i decisions comunitàries han de tenir dret a ser escoltades per 
32 tothom. La informació no pot estar segrestada per les grans empreses de la 

comunicació. Cal obrir un veritable espai públic d'informació amb mitjans i recursos com 
34 reivindica la campanya COM ÉS POSSIBLE. 

•Finançament públic dels centres culturals. Gestió democràtica i contractes laborals 
36 indefinits pels treballadors amb salaris dignes. 

•Potenciació del programari lliure,el copyleft i la cultura alternativa. 
38 «Derogació de l'Ordenança cívica 

40 LES NOSTRES VI DES SÓN MÉS I IMPORTANTS QUE ELS SEUS BENEFI Cl S 

42 Necessitem a més una revolució del temps: qui no té temps, no pot participar. Qui ha d'ocupar 
tot el temps en aconseguir el bens materials imprescindibles per la seva socialització no pot 

44 exercir els seus drets i deures de ciutadà, és converteix en un simple productor... Per acabar 
amb la precarietat a la vida i al treball reivindiquem ... 

46 

• Salari mínim interprofesional de 1200 euros. 

48 • Cap pensió de fam. Gent gran amb pensions dignes. 

• No a l'acomiadament lliure ni al tancament d'empreses amb beneficis. 
50 • Reducció general de la jornada laboral sense reducció de salari. 

• Eliminació de l'IVA. 

52 • Els horaris laborals i familiars s'han d'equiparar. Les escoles han d'estar obertes per la 

10 



activitat educativa i cultural acoblant els horaris i etapes escolars amb els laborals. 
Conciliació de la vida laboral i familiar a càrrec de l'empresa. 
Plens drets ciutadans a les persones que viuen i treballen al país. 



QUE PASSA? QUE PASSA? QUE NO TENIM CASA 



• Dret a l'habitatge de lloguer públic al 20% de la renda disponible i en usufructe. 

• Requisició dels habitatges buits per a lloguer públic. 

• Parc públic de lloguer. 

UNA REVOLUCIÓ DE LES NECESSITATS 



UNA REVOLUCIÓ AL TERRITORI. AL PAÍS. AL MÓN 

La nostra terra i el planeta valen més que els seus negocis insostenibles.. 



12 Les vagues dels treballadors de l'ensenyament, la sanitat i TMB demostren que els serveis 
públics estan al límit. .. reivindiquem 

14 

Als serveis públics... 
16 • Ni llistes d'espera ni copagament. 

• Xarxa sanitària de qualitat i gratuïta 

18 • Ni pla Bolonya ni LEC. Ni un duro a l'ensenyament privat. 

• Pla de xoc i millora de l'ensenyament públic. 

20 • Centres de dia i residències públiques de qualitat. 

• Dret a l'avortament lliure i gratuït a la sanitat pública 

22 
24 
26 

• La Serra de la Marina ni tocar-la. No al túnel d'Horta. Can MasDeu per Nou Barris. 
28 • Sobirania alimentaria, energètica, una nova cultura de l'aigua i decreixement. 

• Potenciació del medi rural i de les xarxes locals de consum. 

30 • No a les grans superfícies i centres comercials. Comerç de proximitat. 

• Potenciar, afavorir el canvi cultural, etc per les energies renovables en detriment de les 
32 nuclears i el petroli. 

34 Por què no te callas??? No callarem, els pobles tenim dret al nostre futur !!! 

36 • Ni imperialisme espanyol ni monarquia centralista. 

• Dret d'autodeterminació dels Països catalans. 
38 • Dret dels pobles del món a la seva sobirania. 

• No a la guerra. Sense justícia no hi ha pau.. 

40 

4. PROPOSTES DE TREBALL I TRANSFORMACIÓ 

2 

Participes o decideixen per tu! 

4 

Volem crear dinàmiques de canvi amb propostes i projectes que generin participació ciutadana. 
6 La centralitat de les nostres propostes són l'autoorganització de la ciutadania, que permeti 

enfortir el teixit associatiu del barri. Volem la confluència entre aquelles persones i 
8 organitzacions polítiques i socials que creuen que un altre món és possible i que cal crear-lo 

des de baix a dalt. 

10 

12 HEM FET I PROPOSEM 
14 1. DRETS LABORALS. 

16 Hem recolzat la lluita dels treballadors de TMB amb manifestació pel Districte. Hem fet un acte 
contra la precarietat al Casal de Prospe on un grup de gent ha preparat propostes pel barri 
18 com: 



20 • Creació d'un Observatori contra la precarietat i per la defensa de drets laborals 

dels treballadors/es de Nou Barris i de tota la ciutat. 
22 • Recolzament de totes les lluites laborals que es produeixin en empreses situades al 

nostre barri i col- laborant, en el cas que sigui necessari, amb els altres 
24 col·lectius, organitzacions o sindicats de classe implicats en aquestes lluites. 



26 2. ELS DRETS DE LES DONES. 

28 Hem recolzat la lluita de les dones pel dret a l'avortament. Vàrem fer una declaració cridant a 
dones i homes a fer autoinculpacions, davant l'ofensiva mediàtica, policial i judicial de la dreta 

30 espanyola contra el dret a l'avortament lliure, gratuït i finançat per la Seguretat Social, com és 
el nostre desig. Va ser un dels barris de la ciutat que va recollir-ne més signatures. Per això 

32 proposem: 

34 • La creació d'un grup de dones per defensar els drets de les dones al barri. 
36 3. HABITATGE 

38 Hem recolzat a fons l'Assemblea de l'Habitatge Digne de Nou Barris. Hem ajudat amb 
propostes a organitzar la lluita contra els especuladors al barri, lluitant per habitatges de 
40 lloguer públic assequibles al nostre veïnat. Fruit del treball dels companys de l'AHD ha estat: 

• Les Entitats del barri, especialment les AVV comencen a posar l'habitatge com un 
42 problema central a les seves agendes de propostes. 

• Un acte el 23 de febrer a l'Ateneu Popular que va permetre reunir més de 70 persones 
44 per parlar per primer cop d'habitatge públic de lloguer al 20%del sou. 

• una col·laboració estreta amb V de Vivienda, LA coordinadora de Barris i altres 
46 col·lectius de Barcelona. 

Què farem al barri? 
48 Continuarem recolzant els objectius de l'AHD que passen per: 

• Reunir per barris la gent que necessita habitatge de lloguer públic al 20% de la 
50 renda i organitzar-lo per reivindicar a l'Administració els pisos buits i que apliquin les 

lleis que ells mateixos incompleixen. 
52 • Ajudar les AVV i Entitats a crear un discurs en pro de l'habitatge públic de lloguer. 

• Proposar la creació d'un parc públic de lloguer amb els habitatges buits. 
2 • Coordinar les lluites antiespeculatives a tot Barcelona. 

4 4.- REVISTA, WEB i MITJANS ALTERNATIUS d'informació 

6 Hem finançat la creació de la revista "9 Barris en marxa" perquè creiem amb la necessitat 
d'una revista que recolzi un mitja de comunicació escrita potent capaç de reflectir les lluites, 

8 reivindicacions i preocupacions dels nostres barris. Fruit del treball de les inquietuds dels 
companys volem fer ara propostes engrescadores encara que estan al tinter. Experiències com 
10 http://www.barrisants.org/index.php o http://prosperitat.net/ són una guia. 
Què farem al barri? 

12 • Obrir "9 Barris en marxa" al barri com eina de comunicació escrita. 

• Crear un web de la Trobada i dels mitjans alternatius del barri. 

14 • Recolzar el treball de les ràdios lliures i veure la possibilitat de retrobar la tele 
de 9Barris. 

16 

5. - LOCAL SOCIAL. 

18 

Volem obrir un local, que sigui el centre de la vida alternativa i centre d'un projecte de barri i 
20 ciutat alternatiu, gestionat per les persones i entitats adherides i funcionant sobre la base de 

socis. Experiències com La Torna de Gràcia poden ser una guia. Sense aquest centre el 
22 projecte d'espai polític difícilment serà possible. 

Què farem al barri? 
24 • obrir un local social alternatiu. 

• proposar la seva utilització a entitats i persones interessades en aquesta idea 

26 

6. - COOPERATIVA DE CONSUM. 

28 

Volem recolzar l'esperit de les Cooperatives de consum. En altres paraules, l'apropament del 
30 camp i la ciutat, de productors i consumidors. Trencar el monopoli de les grans xarxes de 

distribució, culpables de l'encariment general dels preus dels aliments, però també d'un 
32 consum irresponsable basat en el transport de mercaderies a grans distàncies i la destrucció de 

la pagesia. Defensem el decreixement pel salvar el planeta. 
34 Què farem al barri? 

• recolzarem les cooperatives ja existents 

36 • col·laborarem estretament amb les xarxes de consum solidari 

• crearem una nova cooperativa lligada al projecte de local abans esmentat. 

38 

7. - PER LA COORDINACIÓ DE L'ESPAI POLÍTICA BARCELONA. 

40 

Aquesta trobada de nou barris no està tancada. Fem una crida a la creació 
42 extensió i consolidació d'assemblees democràtiques de l'esquerra als barris de 

Barcelona. Treballarem per la coordinació e intercanvi d'experiències per tal de 
44 construir un referent politic i popular a la nostra ciutat. 



46 

14 DE j UNY 2008 LA "TROBADA" ALTERNATIVA DE 9 BARRI S 

